Anđela Matulić 6. c

Zadar je u srcu mome

Zadar, grad moj što mi sniva u srcu, što mi se uvijek mota po mislima. Dok se šetam rivom, slankast miris nosnice mi puni, a valovi što udaraju o rivu miluju mi uši kao najljepša pjesma. Sjedneš malo pa orgulje slušaš... morski orkestar. Sunce te miluje, a vjetar se igra oko tebe. Šetnja će te odvesti k Donatu koji tamo sjedi već stoljećima kao starčić. Nadam se da će tamo ostati još puno stoljeća. Zadar je pun lijepih stvari i zauvijek će ostati urezan u moje sjećanje.

Ivan Pavao Vučetić 6. a

Zadar je u srcu mome

Kad bih bio slikar,
darovao bih ti tople boje.
Kad bih bio pjesnik,
dočarao bih koliko te volim.

Kako sam samo dječak
bez smisla za kist i stih,
mogu ti samo reći...
moje srce zamjenjuje njih.

Zadar je u srcu mome,
u moje srce sve spada:
riva, orgulje, zidine,
volti, Pozdrav Suncu
i zvona katedrale.

I na kraju sve tople boje
zamjenjuju srce moje.
Volim te, moj grade,
ja sam dite tvoje.

Romana ražov 6. c

Zadar je u srcu mome

Zadar je u srcu mome jer ga volim najviše. On je moj grad, moj dom. Cijeli život živim tu u Zadru mome milom i volim ga jer tu sam otkad znam za sebe. Znam da ako odem, vratit ću se u grad svoj, u Zadar moj. U predivan grad kraj mora Jadranskog, gdje galebovi lete po cijeli dan, gdje golublji let čuješ. Gdje u proljeće, pa i onkraj ljeta, lastavice lete, a vrane viču na sav glas. Kada odem negdje, zaboravim se, ali Zadar moj zaboraviti ne mogu.